ayáṃ dakṣiṇā́ viśvákarmétyayaṃ vaí vāyúrviśvákarmā yò 'yam pávata eṣa hī̀daṃ sárvaṃ karóti tadyattamā́ha dakṣiṇéti tásmādeṣá dakṣiṇaìva bhū́yiṣṭhaṃ vāti tásya rathasvanáśca ráthecitraśca senānīgrāmaṇyā̀víti graíṣmau tā́vr̥tū́ menakā́ ca sahajanyā́ cāpsarásāvíti díkcopadiśā céti ha smāha mā́hitthirime tu te dyā́vāpr̥thivī́ yātudhā́nā hetī rákṣāṃsi práhetiríti yātudhā́nā haivā́tra heti rákṣāṃsi práhetistébhyo námo astvíti tásyokto bándhuḥ